Antsla Valla Kultuurikeskus

PLMF Kevadkontsert
2025-05-02 18:00 (Europe/Helsinki) | Uue-Antsla Rahvamaja, Uue-Antsla, Antsla vald, Võrumaa, Eesti
Olga Kulikova alustas klaveriõpinguid Tallinna Muusikakoolis ja jätkas G.Otsa nim. Tallinna Muusikakoolis klaveri erialal (õp. Ia Remmel) ning paralleelselt ka oreli erialal (õp. Kristel Aeri ja Aare-Paul Lattik). Ta on omandanud bakalaureuse- ja magistrikraadi Eesti Muusika- ja Teatriakadeemias (prof. Lilian Semper, prof. Ivari Ilja ja Irina Zahharenkova) ning aastal 2018 kaitses ta magistrikraadi saateklassi erialal (dots. Martti Raide). Ta on täiendanud end Pariisi Konservatooriumis oreli erialal (prof. Marie-Louise Langlais) ja õppinud vahetusõpilasena Helsingi Sibeliuse Akadeemias klaveri erialal (prof. Hui-Ying Liu-Tawaststjerna). Hooajal 2011-2012 viibis ta kontsertmeistri praktikal G.Verdi nim. Milaano Konservatooriumis prof. Jenny Anvelt-Scarafoni lauluklassis.
O. Kulikova on osalenud 2007.a. rahvusvahelisel M.K.Ciurlionise nim. pianistide ja organistide konkursil Leedus, täiendanud end mitmetel meistrikursustel, osalenud kontsertmeistrina rahvusvahelistel konkurssidel ning esinenud solistina Tallinna Kammerorkestriga. Aastal 2012 pälvis ta parima kontsertmeistri tiitli Mart Saare nim. laulukonkursil.
Marion Melnik
on lõpetanud Sibelius-Akadeemia (Marjut Hannula, 2008) ning täiendanud end mitmete väljapaistvate ooperilauljate meistriklassides sh Gundula Janowitz, Udo Reinemann, Roger Vignoles, Larissa Gergieva, Sherrill Milnes, Roland Hermann, Teresa Berganza, Margarita Gruzdeva, Wilma Vernocchi jt.
Ta on laulnud Soomes, Eestis, USA-s, Jaapanis, Venemaal jm omades laia repertuaari nii kiriku- kui kammermuusika repertuaarist muusikalide ja ooperiteni. M. Melnik on saavutanud edu mitmetel laulukonkurssidel: Pentti Koskimies-liedkonkursi finalist koos pianist Marko Hilpoga (2003), Timo Mustakallio konkursi noorim finalist (2004) ning talle on omistatud Wieni Klassik-Mania-konkursil Schuberti kontsertpreemia (2005) ja Lappeenranna laulukonkursil II preemia (2006). M. Melnik esines Belgia kuninglikule perele president Tarja Haloneni Belgia visiidil (2004) ja Helsingis presidendilossis Toomas Hendrik Ilvese riiklikul visiidil (2006). Tema repertuaari kuuluvad Oscar (Verdi Maskiball), Musetta ja Mimi (Puccini La Bohèm), Despina (Mozart Cosi fan tutte), Papagena (Mozart Võluflõõt), Preestritar (Verdi Aida), Zerlina (Mozart Don Giovanni), Maria (Bernstein West Side Story) jt.
Soome ja Eesti Rahvusooperites debüteeris M. Melnik 2008. aastal. Estonias jätkas kinnitatud külalissolistina aastani 2011. Eestis on ta esinenud solistina ERSO ja Tallinna Kammerorkestri ees ning astunud ülesse Alion Baltic Muusicafestivalil ja Birgitta festivalil. M. Melnik on tõõtanud paljude väljapaistvate dirigentidega sh Eri Klas, Vello Pähn, Jüri Alperten, Arvo Volmer, Mihhail Gertz, Susanna Mälkki ja Atso Almila.
Piletid Fientast:
https://fienta.com/et/plmf-kevadkontsert

TS Pärliine tänukontsert "Läbi õhulise aja"
2025-06-15 14:00 - 16:00 | Antsla Kultuurikeskus, Kooli tee 19, Antsla, Võrumaa, 66403, Eesti

VHK keelpilliorkester ja dirigent Rasmus Puur
2025-08-09 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Augusti alguses annavad VHK keelpilliorkester ja dirigent Rasmus Puur kontserte Lõuna-Eestis.
Sissepääs TASUTA, võimalus teha annetus orkestri toetuseks.
VHK keelpilliorkester on 26-liikmeline Vanalinna Hariduskolleegiumi muusikakooli õpilastest koosnev orkester, mis loodi 1996. aastal. Orkestris musitseerivad noored vanuses 14–20 ning repertuaar koosneb pea ainult eesti muusikast alates Rudolf Tobiasest, Cyrillus Kreegist ja Mart Saarest kuni Tõnu Kõrvitsa, Arvo Pärdi ja Erkki-Sven Tüürini. VHK keelpilliorkestril on hooajas umbkaudu 40 ülesastumist ning seda üle Eesti. Orkester on koostööd teinud mitmete inspireerivate muusikutega eri žanreist, viimase aasta jooksul näiteks Ain Angeri, Hans Christian Aaviku, Maria Listra, Harry Traksmanni, Robert Traksmanni ja Marrit Gerretz-Traksmanni, Eesti Rahvusmeeskoori, Estonian Voicese, Kadri Voorandi, Liisi Koiksoni, Mari Jürjensi, Karmen Rõivassepa, Vaiko Epliku, Priit Võigemasti jt-ga

Vabariikliku orkestrijuhtide puhkpilliorkestri juubelihooaja kontsert number 3
2025-09-14 15:00 - 17:00 | Linda Rahvamaja, Kesk 9, Kobela, Eesti
tasuta
Solist: Jaan Willem Sibul
Kaasategevad: Antsla Puhkpilliorkester, Puhkpilliorkester Kungla
Dirigeerivad: Joop Boerstoel (Holland), Bert Langerer, Ott Kask, Karl Arro, Jaan Tamm

Antsla valla EAKATE PÄEV
2025-10-01 14:00 - 17:30 | Antsla Kultuurikeskus, Kooli tee 19, Antsla, Võrumaa, 66403, Eesti

Muusikapäeva kontsert
2025-10-01 18:00 - 19:00 | Tsooru Rahvamaja, Tsooru, Antsla vald, Võrumaa, Eesti
TASUTA!
Muusikapäevale pühendatud kontsert, kus õrn flööt ja mahe fagott paitavad hinge ja pakuvad muusikalist elamust.

Suur rokiõhtu: WingWave/Kantri Guidu Bänd/Red Hot Chili Peppers tribute
2025-11-07 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
pilet eelmüügis 12 eur, kohapeal 15 eur
https://fienta.com/et/suur-rokiohtu-wingwave-kantri-guidu-band-red-hot-chili-peppers-tribute
Antsla Kultuurikeskuse suur saal muutub 7. novembri õhtul tõeliseks rokiklubiks, kus üksteise järel astuvad üles kolm omanäolist ja tunnustatud artisti.
Õhtu avab ansambel WingWave, kes enda kohta ütleb nii:
WingWave on Eesti alternatiiv-rock grupp. Nende looming kombineerib elemente erinevatest žanritest, fungist rockini ja popist trip-hopini. 2025.a andis WingWave välja oma debüütalbumi Energy Release. Album on valitud Raadio 2 nädala albumiks.
Seejärel vallutab lavalauad äsja värkse plaadi üllitanud Kantri Guidu Bänd (KGB), kelle humoorikad ja meeldejäävad laulud, karismaatiline frontman ning lavašõu ei jäta kedagi külmaks.
Õhtu lõpp on aga tõeline maiuspala, kui ansambel WingWave muutub legendaarseks USA rokkbändiks Red Hot Chili Peppersiks ning esitab nende tuntud hitte alates “Under the bridge’ist” lõpetades “By the way” ja “Californicationiga”. WingWave esitab tribuut kava Red Hot Chili Peppersi tuntud hittidest, aga kavas on ka mõned maiuspalad bandi algusaegade muusika fännidele.
Uksed: kl 19.30
Wingwave: kl 20.00
Kantri Guidu bänd: kl 21.00
Red Hot Chili Peppers tribute: kl 22.15
Avatud kultuurikõrts!

Antsla Muusikakooli jõulukontsert
2025-12-16 17:30 - 18:30 | Antsla Kultuurikeskus, Kooli tee 19, Antsla, Võrumaa, 66403, Eesti
tasuta
